text: Folkemøde på Ejer Bavnehøj
  26 august 2012 kl. 10.58
  Flensborgs danske overborgmester Simon Faber var søndag eftermiddag blandt talerne ved Folkemødet på Ejer Bavnehøj.
  
  Overborgmester Simon Faber var en af to mødets hovedtalere. 
  Det var i sin tid forældrenes valg af en dansk børnehave i Slesvig, der blev afgørende for Simon Fabers fremtid. I 2010 blev han kandidat for det danske mindretals parti SSV og stik mod alle forventninger valgt til den øverste post som overborgmester i Flensborg.
  Den anden hovedtaler var indenrigs- og økonomiminister Margrethe Vestager.
  Det første folkemøde i nyere tid afholdtes i 1984, hvor den gamle folkemødetradition genoptoges i anledning af 60 års jubilæet for opførelsen af tårnet på Ejer Bavnehøj.
  